《送刘泾州》
宋代·刘敞

刘侯之弓三百斤，壮气可以摧浮云。不忍区区事狐兔，自请治郡当胡尘。

天子外家异恩礼，秋庙旧鼎多功勋。

少虽侍中贵省士，匈奴宜避飞将军。忆昔汝南始相得，十年见君我发白。

可怜日月如过翼，我诚儒生犹恨惜。腰间宝刀手中策，驰骛万里须努力。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。